Psalam (Šarić) 136.
1Hvalite Gospoda, jer je dobar; jer vječno traje milosrđe njegovo! 

2Hvalite Boga Svevišnjega; jer vječno traje milosrđe njegovo! 

3Hvalite Gospoda Svevišnjega; jer vječno traje milosrđe njegovo! 

4Koji jedini tvori čudesa velika; jer vječno traje milosrđe njegovo! 

5Koji stvori nebo u mudrosti; jer vječno traje milosrđe njegovo! 

6Koji utvrdi zemlju nad vodom; jer vječno traje milosrđe njegovo! 

7Koji stvori velika svjetlila; jer vječno traje milosrđe njegovo! 

8Sunce, da vlada danom; jer vječno traje milosrđe njegovo! 

9Mjesec i zvijezde, da vladaju noću; jer vječno traje milosrđe njegovo! 

10 Koji pobi Egipat u prvorođencima njegovim; jer vječno traje milosrđe njegovo! 

11 I Izraela izvede iz njega; jer vječno traje milosrđe njegovo! 

12 Rukom krepkom i mišicom podignutom; jer vječno traje milosrđe njegovo! 

13 Koji razdvoji Crveno more; jer vječno traje milosrđe njegovo! 

14 l provede Izraela posred njega; jer vječno traje milosrđe njegovo! 

15 I faraona s vojskom njegovom surva u Crveno more; jer vječno traje milosrđe njegovo! 

16 Koji provede narod svoj kroz pustinju; jer vječno traje milosrđe njegovo! 

17 Koji pobi kraljeve velike; jer vječno traje milosrđe njegovo! 

18 I pobijedi knezove ohole; jer vječno traje milosrđe njegovo! 

19 Sihona, kralja amorejskoga; jer vječno traje milosrđe njegovo! 

20 I Oga, kralja bašanskoga; jer vječno traje milosrđe njegovo! 

21 Koji dade zemlju njihovu u baštinu; jer vječno traje milosrđe njegovo! 

22 U baštinu Izraelu, slugi svojemu; jer vječno traje milosrđe njegovo! 

23 Koji se spomenu niskoće naše; Jer vječno traje milosrđe njegovo! 

24 I izbavi nas od tlačitelja naših; jer vječno traje milosrđe njegovo! 

25 Koji daje hranu svima stvorenjima; jer vječno traje milosrđe njegovo! 

26 Hvalite Boga nebeskoga; jer vječno traje milosrđe njegovo! 

Psalmi (Šarić)